מיכאל סוקולוף

מיכאל סוקולוף (אנגלית: Michael Sokoloff) הוא פרופסור אמריטוס לשפות שמיות. חיבר מספר מילונים לארמית הנחשבים לספרי יסוד בתחומם.

בשנת תשל"א הגיש את עבודת הדוקטורט שלו באוניברסיטה העברית בנושא - "שרידי כתבי-יד ופלימפססטים של בראשית רבה: מן הגניזה וכתב-יד ואטיקן 60 של בראשית רבה".

מיכאל סוקולוף שימש עד לפרישתו כפרופסור לעברית ולשפות שמיות באוניברסיטת בר-אילן ברמת גן. תחום המחקר שלו הוא השפה הארמית, שבה כתב מאמרים רבים ומספר מילונים.

מילונים שכתב
כל המילונים שכתב סוקולוף נכתבו בשפה האנגלית.
 מילון לארמית גלילית בתקופה הביזנטית (A dictionary of Jewish Palestinian Aramaic of the Byzantine period), הוצאת אוניברסיטת בר-אילן, 1990. מאז יצאו מהדורות נוספות. מילון זה מקיף את הארמית של התלמוד הירושלמי ובראשית רבה וויקרא רבה. 
 מילון לארמית יהודאית (של חבל יהודה), הוצאת אוניברסיטת בר-אילן, 2003. מילון זה מקיף את הארמית שבשימוש המשנה ומגילות מדבר יהודה. 
 מילון לסורית, תרגום והרחבה של המילון הלטיני לסורית שכתב קרל ברוקלמן ב-1928. ( Syriac Lexicon. A Translation from the Latin, Correction, Expansion, and Update of C. Brockelmann’s Lexicon Syriacum. Eisenbrauns & Gorgias Press / Winona Lake, Indiana & Piscataway, New Jersey 2009) . לצורך חידוש המילון לסורית שהה סוקולוף באוניברסיטה הקתולית בוושינגטון די. סי. שם נמצא כנראה האוסף הגדול בעולם של ספרות בסורית, המרוכז בספרייה אחת. 
 מילון לארמית ארץ ישראלית-נוצרית (A dictionary of Christian Palestinian Aramaic), מסצ'וסטס, 2014 
 מילון לארמית בבלית של התלמוד בבלי ותקופת הגאונים, (A dictionary of Jewish Babylonian Aramaic of the Talmudic and Geonic periods), הוצאת אוניברסיטת בר-אילן ואוניברסיטת ג'ונס הופקינס בבולטימור, 2002. מהדורה מחודשת יצאה ב-2021.

קישורים חיצוניים

 יוסף יהלום,  על ליליתא וטולניתא, לוטתא ומומתא, פגעתא ושיקופתא, ענקתא ומבכלתא באתר הארץ – ביקורת על המילון לארמית בבלית

הערות שוליים

בלשנים ולשונאים ישראלים
מילונאים ישראלים
סגל אוניברסיטת בר-אילן: לשון עברית ולשונות שמיות
בלשנים ולשונאים יהודים
מילונאי ארמית
בעלי תואר דוקטור מהאוניברסיטה העברית בירושלים
ישראלים שנולדו במאה ה-20